Държавен вестник, бр. 1, 2025 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  1
30. санкционира нарушители в предвиде­
ните от закона случаи;
31. изпълнява целево финансирани дейности 
от държавата, общините, неправителствените 
и стопанските организации и гражданите, 
водещи до постигане целите за управление 
на парка;
32. съгласно нормативните документи 
съгласува определените горскостопански 
дейности и документи за района на дейност 
на държавните предприятия по чл. 163 от 
Закона за горите (ДПП);
33. участва в комисиите на ИАГ и реги­
оналните дирекции по горите (РДГ), както 
и при писмена покана за участие в комисии 
на регионалните структури на МЗХ, Ми­
нистерството на околната среда и водите, 
Министерството на регионалното развитие 
и благоустройството, МВР, при осъществя­
ване на контрол от тяхна страна в района на 
дейност на ДПП;
34. предоставя информация за дейността на 
парка и оказва съдействие на заинтересувани 
организации и лица;
35. извършва административно обслужване, 
административни услуги и вътрешни адми­
нистративни услуги по смисъла на Закона за 
администрацията;
36. организира доброволческата дейност в 
териториалния обхват на дейност на дирек­
цията, свързана с предмета на дейност на 
дирекцията;
37. разработва годишен план за работа 
през следващата календарна година; пла­
нът включва всички финансово осигурени 
дейности по опазване и възстановяване на 
биологичното разнообразие, поддържане и 
развитие на туристическата инфраструктура, 
образователни програми и други в съответ­
ствие с плана за управление на природния 
парк и на останалите категории защитени 
територии, попадащи в териториалния об­
хват на дейност на дирекцията; планът се 
утвърждава от изпълнителния директор на 
Изпълнителната агенция по горите;
38. в срок до 31 януари на всяка кален­
дарна година изготвя отчет за дейността на 
дирекцията през предходната година и го 
изпраща в ИАГ;
39. изпълнява и други дейности, възложе­
ни с нормативни и административни актове, 
както и дейности, възложени по силата на 
междуведомствени споразумения и договори 
или възложени от министъра на земеделието 
и храните или изпълнителния директор на 
Изпълнителната агенция по горите;
40. участва при извършване на комплекс­
ни проверки от съответната/съответните 
регионални дирекции по горите в района на 
дейност на природния парк;
41. изпълнява заповедта за обявяване и 
плана за управление на природния парк, 
защитените зони по директивите на ЕС за 
опазване на дивите птици, както и природни­
те местообитания на дивата флора и фауна, 
където защитените зони се припокриват с 
територията на парка.
Г л а в а  т р е т а
ПРАВОМОЩИЯ НА ДИРЕКТОРИТЕ 
НА ПРИРОДНИТЕ ПАРКОВЕ
Чл. 6. (1) Дирекцията на природния парк се 
ръководи и представлява от директор, който 
осъществява правомощията си в териториал­
ния обхват на дейност на дирекцията.
(2) Директорът на природния парк се наз­
начава от изпълнителния директор на ИАГ, а 
останалите служители – от директора на ДПП.
(3) Директорът се назначава с трудов дого­
вор след провеждане на конкурс. Договорът 
се сключва, изменя и прекратява от изпъл­
нителния директор на ИАГ.
(4) Директор на дирекцията на природния 
парк може да бъде лице с висше лесовъдско 
образование по смисъла на § 1, т. 32 от до­
пълнителните разпоредби на Закона за горите 
или с висше образование по специалност 
„Екология и опазване на околната среда“ с 
образователно-квалификационна степен „ма­
гистър“, „доктор“ или еквивалент, с трудов 
стаж по специалността не по-малко от 5 го­
дини, придобит след завършване на висшето 
образование.
(5) Правомощията на директора на ДПП 
се определят с длъжностна характеристика, 
утвърдена от изпълнителния директор на ИАГ.
(6) Директорът осъществява правомо­
щията си пряко и чрез администрацията на 
дирекцията.
Чл. 7. (1) При осъществяване на право­
мощията си директорът на дирекцията на 
природния парк се подпомага от заместник-
директор, когато длъжността се предвижда в 
утвърдено длъжностно разписание на дирек­
цията на природния парк.
(2) Заместник-директор може да бъде лице 
с висше образование с образователно-квали­
фикационна степен „магистър“, с трудов стаж 
по специалността не по-малко от 3 години, 
придобит след завършване на висшето обра­
зование.
(3) Договорът със заместник-директора се 
сключва, изменя и прекратява от директора 
на природния парк след съгласуване с изпъл­
нителния директор на ИАГ.
(4) Правомощията на заместник-директора 
се определят с длъжностна характеристика, 
утвърдена от директора на природния парк.